  Майя Бывальцева Егит фтизиатръёсты, анестезиологъёсты-реаниматологъёсты но хирургъёсты Удмуртиысь эмъюртъёсты кыскыны малпало одӥг пол сётӥськись 300 но 500 сюрс манетъем тыронъёслы луыса. Со сярысь 26-тӥ толшоре журналистъёслы вераз элькунысь Кун Кенешлэн тӧроезлэн нырысетӥ воштӥсез Светлана Кривилёва. Кылем арын толсуре улосвыл парламент элькун катэ катэ тупатонэз юнматӥз. Соя юрттэтэз басьтозы егит эмчиос но фельдшеръёс, соос гуртъёсысь ФАП-ёсы мынӥзы ке яке 5 ар ӝог эмъюрттэт сётон удысын, яке участокъя терапевт луыса ужазы ке. 2017-тӥ арлы коньдэтэн 92 ӧнерчиослы 36 миллион манет чаклазы. «Чакланъёсъя, 2017-тӥ арын эмчиос 42 кузя луозы, 50 — шоръёзо эм ужасьёс. Тазалыкез утёнъя министерство интыужъёсты пусъёз ёросъёслэн куронъёссыя», — вераз Кривилёва. Сыӵе амал гуртъёсын но, каръёсын но эмъюрттэт сётонлэсь пайдалыксэ ӝутыны луонлык сётоз. Тегъёс: Тазалык Ижкар Удмуртия СветланаКривилёва эмчиос  